Versace-Kvinna-Overknee-stövlar Sverige Outlet | Köp Versace-Kvinna-Overknee-stövlar Jämför Priser
Versace Kvinna Overknee-stövlar Overkneeskor - nero,versace skor pris,versus...
SEK7,083.78 SEK3,572.16Spara: 50% mindre
SEK7,196.22 SEK3,822.99Spara: 47% mindre Drie redes waarom jou loopbaan jou hele identiteit word - Solidariteit Wêreld LoopbaanSolidariteit Wêreld Loopbaan
Tuis › Artikels › Drie redes waarom jou loopbaan jou hele identiteit word
Die lyn tussen werklewe en persoonlike lewe is besig om te vervaag. Werkgeleenthede is skaars; werksekerheid nog meer. ʼn Natuurlike gevolg van hierdie onnatuurlike situasie is dat mense se loopbane hulle hele identiteit word.
Dr. Janna Koretz, ʼn sielkundige wat in die bestuur van hoëdrukloopbane spesialiseer, verduidelik waarom die lyne vervaag:
Die werkkultuur in baie hoëdrukvelde beloon dikwels die werk van langer ure met verhogings, prestige en bevorderings. Meer en meer tyd in die kantoor (of vasgenael aan jou korporatiewe slimfoon) is dikwels die prys wat jy vir vinnige vordering deur die firma moet betaal.
As jy vir die grootste deel van jou wakende ure met ʼn gekonsentreerde aktiwiteit besig is, is daardie aktiwiteit geneig om meer en meer sentraal tot jou identiteit te staan, selfs al is dit net omdat dit ander aktiwiteite en verhoudings vervang het waarmee jy dalk identifiseer.
Spesifieke loopbane of loopbaanprestasies word dikwels hoog aangeslaan in ʼn individu se familie of gemeenskap. As albei jou ouers hoë presteerders is, het hulle waarskynlik groot verwagtinge t.o.v. jou professionele en finansiële prestasies.
Wanneer loopbaansukses as die primêre lewensdoelwit beskou word, kan individue voel dat hulle afgesny is van familie en porture indien hulle nie ʼn sekere vlak van professionele sukses bereik nie (of bloot verkies om dit nie te doen nie). Hierdie vrees vir mislukking en isolasie dryf mense daartoe om hul lewens te sentreer op die lewering van wat van hulle verwag word. Hierdie intense fokus en dryfkrag dwing egter hul identiteit om sinoniem met hul werk te word.
As hoëdrukposte met ʼn groot salaristjek gepaard gaan, kan individue hulle in ʼn nuwe sosioëkonomiese klas bevind. Dit is nie net huise, karre, vakansies en ‘gadgets’ waarsonder jy skielik nie kan leef nie. Dit is ook die sosialevlinder-vriende, die dinees en die liefdadigheidgalas.
Ons identiteit word sterk beïnvloed deur hoe ons onsself aan andere voorhou. As ʼn persoon ʼn identiteit rondom rykdom, prestasie en invloed bou, maak hy homself vas aan die hoogsbetalende loopbaan wat hom tot daar gebring het.
Dit is ʼn waagstuk om jou identiteit streng rondom ʼn loopbaan te bou, sê dr. Koretz.
“Maatskappye en hele nywerhede sukkel en sink. Ouderdomsdiskriminasie kan dit veral vir diegene in die middel- tot laat stadiums van hul loopbane moeilik maak om ná ʼn onderbreking ʼn gepaste rol in hul veld te vind.
“Dit maak nie saak hoe dit gebeur nie, om gediskonnekteer te word van ʼn loopbaan wat die grondslag van jou identiteit vorm, kan lei tot groter probleme, soos depressie, angs, middelmisbruik en eensaamheid.”